Folketing
2012-12-18

Jeg takker da for finansministerens sidste bemærkning, for jeg var jo helt nervøs for, at en af vores ordførere havde indgået en aftale, jeg ikke havde opdaget. Det ville jo ikke være godt. Jeg vil godt tilbage til det, hr. Frank Aaen tog op, nemlig, at der jo skete den ulykkelige ting, at kommunerne ikke brugte 8 mia. kr. i 2012, som regeringen mente at det ville være rigtig godt og fornuftigt og forsvarligt at bruge. Så er spørgsmålet til finansministeren bare: Hvis det var fornuftigt og forsvarligt at bruge dem i 2012 og de ikke blev brugt, hvorfor så ikke give kommunerne mulighed for at bruge de penge i 2013? Det må da stadig væk være fornuftigt og forsvarligt at bruge pengene.